b"\n_START_ARTICLE_\nKerami\xc4\x8dna posoda\n_START_SECTION_\nZa\xc4\x8detki kerami\xc4\x8dnih posod\n_START_PARAGRAPH_\n\xc4\x8clovek se je s samo glino sre\xc4\x8dal \xc5\xbee davno. Najprej jo je uporabljal za gradnjo bivali\xc5\xa1\xc4\x8d, potem je iz nje za\xc4\x8del izdelovati posodo. Danes ima glina ve\xc4\x8dnamensko uporabno vrednost. Uporablja se v medicini, v industriji, za izdelavo kerami\xc4\x8dnih posod, pe\xc4\x8di, papirja, plastike, ..._NEWLINE_Zgodovina keramike se torej za\xc4\x8dne z lon\xc4\x8denimi posodami. Na tiso\xc4\x8de let nazaj, so se ljudje nau\xc4\x8dili kako narediti lon\xc4\x8dene posode z gnetenjem, oblikovanjem in \xc5\xbeganjem gline. Pred tem odkritjem so bila izdelana le kamnita orodja, po kameni dobi pa so se za\xc4\x8deli izdelovati glineni izdelki kot jih poznamo danes. V tem smislu lahko lon\xc4\x8dene posode imenujemo 'vir vseh industrijskih proizvodov'!_NEWLINE_Po nenehnih napredkih iz stoletja v stoletje je Japonska kultura za\xc4\x8dela obdobje hitrega razvoja keramike. Zgodovina keramike na Japonskem sega ve\xc4\x8d kot 10.000 let nazaj, v obdobje Jomon (14.000-400 pr.n.\xc5\xa1t.). Ljudje so sestavljali dru\xc5\xbebo lovcev in so bili med prvimi na svetu, ki so ustvarjali lon\xc4\x8dene posode. Naslednje obdobje se je imenovalo Yayoi (500-300 pr.n.\xc5\xa1t.), v katerem je poleg napredka oblike posod napredovala tudi pridelava in gojenje ri\xc5\xbea. Pribli\xc5\xbeno 1500 let nazaj pa je nastopila nova metoda izdelave z uporabo tuneliranih, negnjenih pe\xc4\x8di, imenovane Anagama, predstavljene iz Koreje. Pri tej metodi so glino, oblikovano na lon\xc4\x8darskem kolesu, dali za dalj \xc4\x8dasa na 1000 \xe1\xb5\x92C. Posode izdelane po tej metodi se imenujejo 'Sue izdelki'. S predstavitvijo lon\xc4\x8darskega kolesa in Anagame, se je tehnologija keramike na Japonskem drasti\xc4\x8dno izbolj\xc5\xa1ala. V obdodbju Nara (710-794) pa so ljudje za\xc4\x8deli uporabljati glazuro iz pra\xc5\xa1nih delcev stekla. Me\xc5\xa1anica vsega znanega je povedla do prepre\xc4\x8ditve pu\xc5\xa1\xc4\x8danja vode iz posode._NEWLINE_V obdobju elektri\xc4\x8dne tehnologije (19. stoletje) je kerami\xc4\x8dna posoda dobila popolnoma novo vlogo. Pre\xc5\xa1la je v \xc5\xa1ir\xc5\xa1o uporabo kot izolator ali izolacijski material, ki so kot elektri\xc4\x8dni vodi gospodinjskih aparatov, omogo\xc4\x8dili ljudem la\xc5\xbejo uporabo elektri\xc4\x8dne energije._NEWLINE_V 20. stoletju, pa se je z za\xc4\x8detki radijskih in televizijskih oddaj in izumom tranzistorja za\xc4\x8delo obdobje elektro-keramike. V tem obdobju se je izgled keramike hitro pribli\xc5\xbeeval dana\xc5\xa1nji tako imenovani fini keramiki. Ob brez\xc5\xbei\xc4\x8dni opremi je imela samo keramika lastnosti potrebne za zagotavljanje visokega izhodnega signala preko visokih frekvenc. Zato je imela pomemben prispevek k racionalizaciji elektronske opreme. \xc4\x8ce kondenzatorji nebi bili narejeni iz keramike, prenosni ra\xc4\x8dunalniki in mobilni telefoni od katerih smo odvisni vsak dan, nebi obstajali. Dejstvo je, da je sodoben mobilni telefon sestavljen iz ve\xc4\x8d kot 200 kerami\xc4\x8dnih kondenzatorjev. Fina keramika je bila rojena v obdobju elektro-keramike kot zelo natan\xc4\x8den industrijski material s strogo nadzorovanimi postopki iz naftnih ali sinteti\xc4\x8dnih pra\xc5\xa1nih surovin, kar jo razlikuje od ostalih izdelkov. Poleg industrijskih namenov se fina keramika uporablja tudi kot vsakodnevni material v obliki no\xc5\xbeev, kemi\xc4\x8dnih svin\xc4\x8dnikov, nakita, celo medicinskih vsadkov._NEWLINE_Keramike ni mogo\xc4\x8de nadomestiti z drugim materialom!\n_START_SECTION_\nUporaba kerami\xc4\x8dne posode\n_START_PARAGRAPH_\nKerami\xc4\x8dna posoda ima dno prevle\xc4\x8deno s posebno, okolju prijazno prevleko. Zaradi nje so jedi pripravljene na bolj zdrav na\xc4\x8din, saj je za kuho dovolj minimalna koli\xc4\x8dina olja, kar omogo\xc4\x8da pripravo jedi z manj ali celo brez ma\xc5\xa1\xc4\x8dob, je odporna na visoke temperature in praske, mo\xc5\xbena je kuha na ni\xc5\xbejih temperaturah, kar pripomore k manj\xc5\xa1i porabi energije, in je enostavna za \xc4\x8di\xc5\xa1\xc4\x8denje. Dodatna prednost so steklene pokrovke, ki omogo\xc4\x8dajo spremljanje priprave hrane._NEWLINE_\xc4\x8ci\xc5\xa1\xc4\x8denje_NEWLINE_Ker ima posoda zaradi kerami\xc4\x8dne prevleke ravno in gladko dno, se hrana ne prijema. To omogo\xc4\x8da izredno enostavno \xc4\x8di\xc5\xa1\xc4\x8denje. Ni potrebe po dolgem namakanju posode in uporabe agresivnih \xc4\x8distilnih sredstev. Prav tako pri \xc4\x8di\xc5\xa1\xc4\x8denju ni potrebno uporabljati \xc5\xbei\xc4\x8dnatih gobic. Potrebno jo je le splakniti pod vro\xc4\x8do vodo. \xc5\xa0e ve\xc4\x8dja prednost pa je ta, da je pralna v pomivalnem stroju.\n_START_SECTION_\nKerami\xc4\x8dna posoda proti teflonu\n_START_PARAGRAPH_\nTeflonske posode so slaba razli\xc4\x8dica kerami\xc4\x8dnih posod. Res je, da so priljubljene, saj se, prav tako kot pri kerami\xc4\x8dnih posodah, hrana ne prijemlje na dno. Za to poskrbi teflon, ki je gladek na otip in odbija ma\xc5\xa1\xc4\x8dobo, vodo ter ostalo umazanijo. Vendar pa ima veliko ve\xc4\x8d pomankljivosti. Prvi\xc4\x8d, teflon je ob\xc4\x8dutljiv na praske, zato je potrebno biti izredno previden, da se dna ne po\xc5\xa1koduje z vilicami ali kak\xc5\xa1nim drugim priborom. Drugi\xc4\x8d, prav tako je ob\xc4\x8dutljiv na visoke temperature. Te lahko ob pogosti uporabi povzro\xc4\x8dijo lu\xc5\xa1\xc4\x8denje prevleke. To pa povzro\xc4\x8di zahajanje \xc5\xa1kodljivih snovi v hrano, kar, dokazano, lahko povzro\xc4\x8di te\xc5\xbeave s \xc5\xa1\xc4\x8ditnico."